b'\n_START_ARTICLE_\nUnite the Right Rally\n_START_PARAGRAPH_\nUnite the Right Rally oli Yhdysvaltain Virginian osavaltion Charlottesvillen kaupungissa 11.\xe2\x80\x9312. elokuuta 2017 pidetty mielenosoitus. Yhdysvaltain \xc3\xa4\xc3\xa4rioikeisto j\xc3\xa4rjesti mielenosoitukseen vastustaakseen Yhdysvaltain sis\xc3\xa4llisodassa Konfederaation orjavaltioiden asevoimia johtanutta Robert E. Leet\xc3\xa4 esitt\xc3\xa4v\xc3\xa4n patsaan poistoa Charlottesvillen Emancipation Parkista. Mielenosoituksessa oli paikalla my\xc3\xb6s suuri m\xc3\xa4\xc3\xa4r\xc3\xa4 \xc3\xa4\xc3\xa4rioikeistoa vastustavia vastamielenosoittajia. Mielenosoitus muuttui v\xc3\xa4kivaltaiseksi \xc3\xa4\xc3\xa4rioikeiston ja vastamielenosoittajien taistellessa._NEWLINE_12. p\xc3\xa4iv\xc3\xa4n iltap\xc3\xa4iv\xc3\xa4n\xc3\xa4 valkoista ylivaltaa kannattanut \xc3\xa4\xc3\xa4rioikeistolainen James Fields ajoi autollaan vastamielenosoittajien v\xc3\xa4kijoukkoon, jolloin 32-vuotias paikallinen ihmisoikeusaktivisti Heather Heyer kuoli ja 19 muuta loukkaantui. Oikeusministeri Jeff Sessionsin mukaan teko oli kotimaista terrorismia. Lis\xc3\xa4ksi valkoista ylivaltaa kannattavien mielenosoittajien joukko pahoinpiteli vastamielenosoitukseen osallistuneen afroamerikkalaisen miehen ter\xc3\xa4sputkilla paikallisessa pys\xc3\xa4k\xc3\xb6intihallissa._NEWLINE_Joulukuussa 2017 Charlottesvillen kaupunki nimesi kadun vastamielenosoituksessa surmansa saaneen antifasistin Heather Heyerin mukaan.\n_START_SECTION_\nReaktiot\n_START_PARAGRAPH_\nKaksi entist\xc3\xa4 presidentti\xc3\xa4, George H. W. Bush ja George W. Bush, tuomitsi lausunnossaan kaiken antisemitismin ja rotuvihan.\n_START_SECTION_\nDonald Trumpin lausunto\n_START_PARAGRAPH_\nTapahtumien j\xc3\xa4lkeen kohua her\xc3\xa4tti Yhdysvaltain presidentin Donald Trumpin suhtautuminen mielenosoitukseen ja autoiskuun. Toisin kuin monet muut poliitikot sek\xc3\xa4 Trumpin edustamassa republikaanipuolueessa ett\xc3\xa4 opposition demokraattipuolueessa, Trump ei tuominnut yksiselitteisesti \xc3\xa4\xc3\xa4rioikeiston v\xc3\xa4kivaltaa, vaan syytti v\xc3\xa4kivaltaisuuksista \xe2\x80\x9dmonia osapuolia\xe2\x80\x9d (engl. many sides). Tosin my\xc3\xb6hemmin Trump tuomitsi Charlottesvillen rasistisen v\xc3\xa4kivallan ja kutsui rasismia pahuudeksi ja Ku Klux Klania, uusnatseja sek\xc3\xa4 valkoisen ylivallan puoltajia roistoiksi ja rikollisiksi._NEWLINE_Kymmenet valtakunnan tason poliitikot molemmista p\xc3\xa4\xc3\xa4puolueista tuomitsivat presidentin ensimm\xc3\xa4iset lausunnot h\xc3\xa4pe\xc3\xa4llisin\xc3\xa4 ja uusnatsismia puolustavina. Varapresidentti Mike Pencen mukaan "me emme suvaitse uusnatsien ja KKK:n vihaa ja v\xc3\xa4kivaltaa". L\xc3\xa4\xc3\xa4keryritys MSD:n toimitusjohtaja Kenneth Frazier erosi Trumpin teollisuusneuvostosta 14. elokuuta ja totesi olevansa velvollinen ottamaan kantaa "suvaitsemattomuutta ja \xc3\xa4\xc3\xa4riliikkeit\xc3\xa4 vastaan".'